** Obec Trnovec nad Váhom**

Materiál č. 3 na 5. zasadnutie Obecného zastupiteľstva v Trnovci nad Váhom dňa 04.05.2015

K bodu programu 4:**„Informácia o stave príprav programu na Deň obce 2015“**

**1. Dôvodová správa**

***Predkladá:*** *Erika Fülöpová, predsedníčka Komisie školstva, mládeže a kultúry*

**Dôvodová správa k materiálu č. 3 na 5. zasadnutie OZ**

Najväčšou prioritou Komisie školstva, mládeže a kultúry v tomto roku je príprava udalosti Deň obce, ktorý sa koná už po dvanásty raz. Na základe uznesenia č. 30/2015 písm. b) bod 2 z 4. zasadnutia OZ poslanci jednohlasne schválili termín konania Dňa obce na 27. júna 2015. Predsedníčka komisie p. E. Fülöpová na pracovnom stretnutí poslancov, dňa 13.4.2015 s prítomnými prerokovala návrh programu Dňa obce, ktorý je nasledovný:

**26. jún 2015, t. j. piatok** - ,,Talent 2015“- akciu organizuje ZŠ s MŠ a DO Fénix.

**27. jún 2015, t. j. sobota:**   
- rybárske preteky detí- preteky budú organizované členmi OO Slovenského rybárskeho zväzu  
- jazda zručnosti- organizovaná p. poslancom Ing. Hlavatým  
- program Dňa obce 2015 otvorí slávnostný prejav p. starostu, Ing. Júliusa Rábeka, o 17:00 hod.  
- vystúpenie detí z materskej a základnej školy  
- tanečné ,,zumba“ vystúpenie s nádychom latinskej hudby predvedie tanečníčka D. Kuruczová  
- vystúpenie mladých talentov- mládež obce Trnovec nad Váhom spríjemní atmosféru hrou na flaute.   
 Príjemnou hrou na klavíri mal program obohatiť aj R. Gofjar,ale v danom termíne je zaneprázdnený.  
- vystúpenie víťazov speváckej súťaže ,,Talent 2015“  
- ľudové spevy a tance občanom v programe predvedie FS Močenčanka z Močenku  
- hudobná skupina Kabát Revival- skupina Kabát Revival bola pre minuloročný úspech zavolaná aj na  
 tohtoročné slávnosti. Termín je dohodnutý, kapela rezervovaná, je nutné zabezpečiť zmluvné  
 podmienky   
- country skupina G. Hambalko- na Deň obce nám zahrá aj občanmi veľmi obľúbená country kapela,   
 s ktorou je potrebné doriešiť už len zmluvu.  
- Peter Cmorík Band – za hlavného hosťa programu bolo oslovených niekoľko kapiel a hudobníkov.   
 Najlepšie podmienky na spoluprácu boli ponúknuté zo strany speváka Petra Cmoríka. Po vzájomnej  
 dohode s poslancami OZ v Trnovci nad Váhom sa vo veci vystúpenia v hlavnom programe na Deň   
 obce 2015 definitívne rozhodlo pre oslovenie speváka a jeho kapelu Peter Cmorík Band. Termín je   
 dohodnutý a riešia sa zmluvné záležitosti.  
- oldies diskotéka- na záver programu Dňa obce 2015 sa bude konať oldies party pod vedením   
 miestneho a skúseného DJ Martina Hajdu.  
Okrem hlavnému programu slávností sa bude odohrávať aj sprievodný program, ktorý zahŕňa maľovanie na tvár pre deti alebo skákací hrad, zabezpečené budú predajné stánky ľudových remeselníkov a do sprievodného programu bude patriť tohtoročná novinka, ktorá sa aktuálne zabezpečuje a to ochutnávka vín spojená s predajom a odborným výkladom.